
ОТНОСНО: Инвестиционно предложение (ИП) „Поставяне на преместваем обект тип контейнер за аптека в ПИ 56722.659.552, ул. "Асен Халачев" № 2, гр. Плевен, обл. Плевен“





УВАЖАЕМА  ГОСПОЖО  БЕЛЧЕВА,

Във връзка с Ваше уведомление с вх. № АО-3939/20.07.2026 г. на РИОСВ – Плевен за ИП „Поставяне на преместваем обект тип контейнер за аптека в ПИ 56722.659.552, ул. "Асен Халачев" № 2, гр. Плевен, обл. Плевен“,  на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
Инвестиционно предложение попада в обхвата на чл. 2, ал. 2 от Наредбата за ОС.
1. ИП предвижда поставяне на преместваем обект тип контейнер за аптека в ПИ 56722.659.552, ул. "Асен Халачев" № 2, гр. Плевен. Контейнерът ще бъде едноетажен с площ от 60 м2, готово изделие с метална модулна конструкция „хибрид“, състояща се от четири модула, всеки с размери 3 м х 5 м и площ от 15 м2. Инсталирането на модулите ще се изпълни върху съществуваща бетонна площадка, разположена в южната част на имота. В преместваемия контейнер ще бъдат обособени следните помещения: асистенско, складово, предверие и санитарен възел. В обекта възложителят възнамерява да извършва търговска дейност с лекарствени продукти, включително приготвяни по магистрална и фармакопейна рецептура, без изготвяне на лекарствени форми за очи и разтвори за парентерално приложение. Обслужването на клиентите ще се извършва от гише, ситуирано в северозападната част на фасадата на контейнера. Имотът обект на ИП е електрозахранен и водоснабден със съществуващи партиди към експлоатационните дружества обслужващи населеното място - „ЕРМ Запад“ ЕАД – гр. Плевен и ВИК ЕООД – гр. Плевен. Не са заявени предвиждания за изграждане на нова и/или изменения на съществуваща пътна инфраструктура.
Генерираните отпадъци при монтажа на съоръжението, както и тези от дейността, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. Битовите отпадъци ще се управляват съгласно действащата система за сметосъбиране на Община Плевен. Формираните битови отпадъчни води ще се заустват в съществуващата градска канализация на населеното място. 
ИП ще бъде реализирано в ПИ 56722.659.552, ул. "Асен Халачев" № 2, гр. Плевен, с вид собственост „Частна“, вид територия „Урбанизирана“, НТП „За друг обществен обект, комплекс“, с площ 11462 м2, стар номер 1514,1515, квартал 119, парцел ІІІ (съгласно справка в кадастрално-административната информационна система на Агенцията по геодезия, картография и кадастър). Възложителят е предоставил договор със собственика на имота за временно и възмездно ползване на пет паркоместа с площ от 62,5 м2 за разполагане и функциониране на търговски обект от вида „аптека“.
2. ИП не попада в границите на защитени територии по смисъла на Закона за защитените територии (ЗЗТ).
3. ИП, не попада в границите на защитени зони по смисъла на Закона за биологичното разнообразие (ЗБР). Най - близко разположените защитени зони от мрежата НАТУРА 2000 на около 2,9 км са:
• BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед № РД-800/04.11.2008г. на МОСВ (ДВ бр.105/09.12.2008г.), изменена със Заповед № РД-67/28.01.2013г. на МОСВ (ДВ бр. 10/05.02.2013г.); изменена и допълнена със Заповед № РД-269/31.03.2021г. на МОСВ (ДВ бр. 41/18.05.2021г.);
• BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007г. на Министерски съвет (обн. ДВ, бр. 21/2007г.), изм. с Решение №615/2020 г. на Министерски съвет (обн. ДВ, бр. 79/2020г.), във връзка със Заповед № РД-269/31.03.2021г. на МОСВ (ДВ бр. 41/18.05.2021г.).
4. Така описаното ИП не може да бъде отнесен към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО) и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположените защитени зони BG0000240 “Студенец” и BG0000240 “Студенец”,, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.




					
С уважение, 

 

  
гр. Плевен, ул. “Ал. Стамболийски” 1А, 
 (
с
тр.
 
1
 
от
 
3
)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

